Coria nyerte a monte-carlói tenisztornát
A harmadik helyen kiemelt argentin Guillermo Coria három sima játszmában legyõzte a német  Rainer Schüttlert (4.) a 2,42 millió euró összdíjazású monte-carlói salakpályás tenisztorna döntõjében, a férfiak Mester-sorozatának harmadik állomásán.
A tavaly döntõs Coria csaknem két óra alatt múlta felül a 28. születésnapját éppen vasárnap ünneplõ Schüttlert.

A döntõben:
Coria (argentin, 3.) - Schüttler (német, 4.) 6:2, 6:1, 6:3

A címvédõ francia, és a tavaly elõdöntõs orosz nõitenisz-válogatott bejutott a Fed-kupa Világcsoportjának negyeddöntõjébe.  A franciák hazai pályán a vasárnapi elsõ egyes utánbehozhatatlan elõnyre tettek szert Németország ellen. A zárónapi mérkõzésen a világranglistán harmadik Amélie Mauresmo két játszmában gyõzte le Anna-Lena Grönefeldet.   

A Moszkvában pályára lépõ oroszok szombaton 2-0-ra vezettek, majd az ausztrálok vasárnap szépíteni tudtak, de a negyedik egyes újra a házigazdák sikerét hozta.   

 Az olasz-cseh összecsapás két hátralévõ találkozóját az esõzés miatt hétfõn bonyolítják le.      

Világcsoport, 1. forduló:
Portoroz: Szlovénia-Egyesült Államok 1-4
Bree: Belgium-Horvátország 3-2
Sankt-Pölten: Ausztria-Szlovákia 3-2
La Manga: Spanyolország-Svájc 3-2
Amiens: Franciaország-Németország 5-0
Moszkva: Oroszország-Asztrália 4-1
Buenos Aires: Argentína-Japán 3-1 - egy mérkõzés késõbb
Lecce: Olaszország - Csehország 2-1 - esõ miatt folytatás hétfõn

A július 10-11-én esedékes negyeddöntõben Egyesült Államok-Ausztria, Franciaország-Olaszország vagy Csehország, Belgium-Spanyolország, valamint Oroszország-Argentina párharcokat rendeznek.